Document ID: /roh_data/filtered/fineweb-2-filterrobots_roh.jsonl.gz/10160

- Suenter ina lunga preistorgia vegn l'iniziativa per abolir la chatscha supplementara il matg avant il pievel.
- Il cumbat è in cumbat tranter David e Goliat: ils iniziants n'han ni sustegn da regenza ni da l'Uniun chantunal da chatscha. Plinavant han els er in pli pitschen budget. Ils adversaris percunter han sustegn e fan ina campagna professiunala cun dapli daners.
- Cun 54% di il suveran grischun ils 19 da matg 2019 NA a l'iniziativa che vul abolir la chatscha speziala.
- Ch'il sistem da chatscha na restia betg il medem ils proxims decennis sincerescha il minister da chatscha Mario Cavigelli anc il di da la votaziun dal pievel. Il sistem da chatscha saja in che sa midia adina puspè.
- L'Uffizi chantunal da chatscha e pestga introducescha mesiras per sajettar dapli selvaschina durant la chatscha regulara – tranter auter avra ella durant dus dis passa 100 asils.
- La chatscha 2019 è mediocra. Perquai ston chatschadras e chatschaders sajettar durant la chatscha supplementara 2'300 tschiervas – uschè bleras sco anc mai.
RR actualitad